CELEX: 62014CA0071
Language: fi
Date: 2015-10-06 00:00:00
Title: Asia C-71/14: Unionin tuomioistuimen tuomio (viides jaosto) 6.10.2015 (ennakkoratkaisupyyntö, jonka on esittänyt First-tier Tribunal (General Regulatory Chamber, Information Rights) – Yhdistynyt kuningaskunta) – East Sussex County Council v. Information Commissioner (Ennakkoratkaisupyyntö — Århusin yleissopimus — Direktiivi 2003/4/EY — 5 ja 6 artikla — Ympäristötiedon julkinen saatavuus — Ympäristötiedon toimittamisesta perittävä maksu — Kohtuullisen määrän käsite — Tietokannan ylläpitämisestä aiheutuvat kulut ja yleiset kustannukset — Oikeus saada asiansa käsitellyksi tuomioistuimissa — Maksun perimisestä tehdyn päätöksen hallinnollinen valvonta ja tuomioistuinvalvonta)

23.11.2015   
            
            
               FI
            
            
               Euroopan unionin virallinen lehti
            
            
               C 389/6
            
         Unionin tuomioistuimen tuomio (viides jaosto) 6.10.2015 (ennakkoratkaisupyyntö, jonka on esittänyt First-tier Tribunal (General Regulatory Chamber, Information Rights) – Yhdistynyt kuningaskunta) – East Sussex County Council v. Information Commissioner
   (Asia C-71/14) (1)
   
   ((Ennakkoratkaisupyyntö - Århusin yleissopimus - Direktiivi 2003/4/EY - 5 ja 6 artikla - Ympäristötiedon julkinen saatavuus - Ympäristötiedon toimittamisesta perittävä maksu - Kohtuullisen määrän käsite - Tietokannan ylläpitämisestä aiheutuvat kulut ja yleiset kustannukset - Oikeus saada asiansa käsitellyksi tuomioistuimissa - Maksun perimisestä tehdyn päätöksen hallinnollinen valvonta ja tuomioistuinvalvonta))
   (2015/C 389/07)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   First-tier Tribunal (General Regulatory Chamber, Information Rights)
   
      Pääasian asianosaiset
   
   
      Kantaja: East Sussex County Council
   
      Vastaaja: Information Commissioner
   
      Muut osapuolet: Property Search Group ja Local Government Association
   
      Tuomiolauselma
   
   
               1)
            
            
               Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annetun Euroopan parlamentin ja neuvoston direktiivin 2003/4/EY 5 artiklan 2 kohtaa on tulkittava siten, että tietyntyyppisen ympäristötiedon toimittamisesta perittävä maksu ei voi käsittää mitään osaa kustannuksista, jotka aiheutuvat pääasiassa kyseessä olevan kaltaisen, viranomaisen tähän tarkoitukseen käyttämän tietokannan ylläpitämisestä, mutta se voi kattaa yleiset kustannukset, jotka johtuvat kyseisen viranomaisen henkilöstön yksittäisiin tietopyyntöihin vastaamiseen käyttämästä ajasta ja jotka on otettu asianmukaisesti huomioon maksua vahvistettaessa, kunhan mainitun maksun kokonaismäärä ei ole kohtuuton.
            
         
               2)
            
            
               Direktiivin 2003/4 6 artiklaa on tulkittava siten, ettei se ole esteenä kansalliselle säännöstölle, jonka mukaan tietyntyyppisen ympäristötiedon toimittamisesta perittävän maksun kohtuullisuuteen kohdistuu ainoastaan Englannin oikeudessa säädetyn kaltainen rajoitettu hallinnollinen valvonta ja tuomioistuinvalvonta, kunhan kyseinen valvonta suoritetaan objektiivisten seikkojen nojalla ja se koskee vastaavuus- ja tehokkuusperiaatteen mukaisesti kysymystä siitä, onko kyseisen maksun asettava viranomainen noudattanut mainitun direktiivin 5 artiklan 2 kohdassa säädettyjä edellytyksiä, mikä ennakkoratkaisua pyytäneen tuomioistuimen on tarkastettava.
            
         
      (1)  EUVL C 102, 7.4.2014.